Vedtægter for elevorganisationen Heimdal

**§1 Foreningens navn ”Heimdal”**

Heimdal er den Oldnordiske gud, der vogter asernes bolig ved Bifrost. Hans Gjallerhorn, der skal lyde ved Ragnarok, kan høres over hele verden. Han kan se hundrede mil og høre græsset gro. Han er i mytologien ikke nogen navngiven fader, men omtales som, søn af ni jomfruer, der er søstre og er således ikke i slægt med de øvrige nordiske guder.

**§2 Organisations formål**

Heimdal-organisationen er et festudvalg, der har til formål at arrangere fester for skolens elever i løbet af skoleåret. Heimdal afholder ca. 5 fester, udover ”Store Heimdal”, som er Ribe Katedralskoles gallafest. ”Store Heimdal” afholdes i samarbejde med Ribe Katedralskole og Ribe Fritidscenter. Datoerne for festerne aftales med skolens ledelse. Heimdal står også altid for oprydningen efter de afholdte fester.

**§3 Generalforsamling**

Der afholdes årligt en generalforsamling for alle Heimdal medlemmerne, hvor regnskaber og budgetter gennemgår, planer for det ny år fremlægges og nye medlemmer vælges ind.

Mødet foregår udenfor skoletid.

**§4 Medlemmer**

Medlemmer skal være elever på Ribe Katedralskole og der kan søges om medlemskab i 1g. Hvis eleven dropper ud af skole eller starter et nyt sted og ikke afslutter sit 2. eller 3 skoleår på Ribekatedralskole, er man ikke længere medlem af Heimdal. Hvis man først er blevet optaget som medlem, kan man ikke melde sig ud, uden en acceptabel grund.

Heimdals formænd kan i samarbejde med ledelsen til enhver tid smide et medlem ud, hvis medlemmet ikke overholder reglementet. Hermed menes der brug af vold, rusmidler og andre euforiserende stoffer.

Medlemmerne vælges af organisationens nuværende medlemmer.

**§4.1 Nye medlemmer**

Nye elever, der gerne vil optages i Heimdal, møder op efter introfesten og hjælper med oprydningen, på denne måde kvalificerer man sig til at kunne stille op som nyt medlem.

Efter oprydningen arrangeres den årlig generalforsamlingen, typisk en mandagen efter introfesten, hvor valget blandt de fremødte finder sted. Alle heimdalmedlemmer er velkommende under møder og valget af nye medlemmer sker ved en åben demokratisk afstemning blandt de fremødte heimdalmedlemmer. Hver af de eventuelle nye melemmer fremfører et kort oplæg omkring deres begrundelse for at være med, her kan der også fremvises et særligt talent, som man i besiddelse af.

Der kommer 10, 1.g’ere og 1.hf’er ind, ligeligt fordelt på 5 drenge og 5 piger. Mangler der 2. og 3.g’er optages de efter behov.

**§4. 2 Selve organisationen**

I Heimdal skal der være 30 elever, jævnt fordelt på 1., 2. og 3.g-elever, samt 1. og 2. hf’ere.

Heimdals opgaver består i at planlægge årets kommende fester og skaffe alt hvad dertil høres (Se §2 ”Organisations formål” for uddybende information)

**§4.3 Valg af kasser og formand/mænd**

Organisationen vælger to formænd, som skal stå som leder for planlægning af opgave. Der vælges også to kasserer, som står for den økonomiske del af Heimdal. Til sidst uddeles posten, som bestyr af Heimdals Instagram.

**§4.4 Interne fester i organisationen**

Hvert skoleår afholdes der indvilgelse for de nye medlemmer i organisationen. Der afholdes derudover også den årlige sommerhustur. Til hver Heimdal fest, holder organisationen obligatorisk forfest sammen. Alle de interne fester for organisationen er økonomisk uafhængige af organisationen og organisationen betaler derfor selv festerne.

**§5 Heimdals møder**

I løbet af året indkalder formændene til møder ofte inden den kommende fest, for at arrangere tema, kunstner og andet til festen. Til møderne gøres der også status for den forrige fest. Når der indkaldes til møde, skal ALLE møde op. Er man forhindret gives der besked til formændene. Der kan dog indkaldes til møder efter behov.

**§6 Fællessamlinger**

Til fællessamlinger, som finder sted på udvalgte datoer på Ribe Katedralskole, oplyser en Heimdal repræsentant, ofte formandskabet, om næste Heimdal-fest og giver de andre elever på skolen oplysninger, som er værd at vide for eleverne. Sommetider har rektor information til Heimdal, som skal videregives til eleverne. Dette sker også til fællessamlinger.